ПРОТОКОЛ № 6

от заседание на комисия „Дисциплинарна дейност“ към Прокурорската колегия, която на основание
§ 23, ал. 2 от ПЗР към ЗИД на КРБ (обн. ДВ, бр.106 / 22.12.2023 г.)
изпълнява функциите на Висш прокурорски съвет,

проведено на 16 април 2024 г.

Днес, 16 април 2024 г., вторник, от 10:34 ч. в сградата на Прокурорската колегия (ПК), която изпълнява функциите на Висш прокурорски съвет (ВПС), присъствено, се проведе заседание на комисия „Дисциплинарна дейност“ към ПК, в състав: 

ПРЕДСЕДАТЕЛ:		 EВГЕНИ ИВАНОВ 
          ЧЛЕНОВЕ:	 СВЕТЛАНА БОШНАКОВА 
	 ПЛАМЕН НАЙДЕНОВ
	 ГЕОРГИ КУЗМАНОВ 
	 ЙОРДАН СТОЕВ

От администрацията на ПК присъстваха: Мая Атанасова  – началник отдел „Дисциплинарни производства“ в дирекция „Правна“ и Благой Кирилов - младши експерт - юрисконсулт в отдел Дисциплинарни производства“, дирекция „Правна“.

Заседанието протече при следния дневен ред:

1. Предложение с рег. индекс № ВСС-5176/21.03.2024 г. от изпълняващия функциите Главен прокурор на Република България, за образуване на дисциплинарно производство за налагане на дисциплинарно наказание на Адалберт Живков Кръстев – административен ръководител на Военно-окръжна прокуратура – София.

2. Заповед № РД-04-972/04.12.2023 г. на административния ръководител на Софийска градска прокуратура, с която на основание чл. 311, т. 1 ЗСВ е наложено дисциплинарно наказание по чл. 308, ал. 1, т. 1 ЗСВ - „забележка“, на Иван Валериев Първанов – прокурор в Софийска градска прокуратура. 
/Вх. рег. индекс № ВСС-15315/11.12.2023 г./

3. Информация от и. ф. административен ръководител на Софийска районна прокуратура относно изпълнена препоръка, дадена в сигнал от извършена проверка с рег. № Ж-23-881/2023 г. по описа на ИВСС. /вх. рег. индекс № ВСС-1023/27.03.2024 г./

4. Информация от административния ръководител на Софийска градска прокуратура относно изпълнени препоръки, дадени в сигнал от извършена проверка по Заповед № ЖИ-23-10/23.11.2023 г. на главния инспектор на ИВСС, ведно с решение по подадено възражение. /вх. рег. индекс № ВСС-4126 от 01.04.2024 г. и вх. рег. индекс № ВСС-4746 от 04.04.2024 г./

5. Информация от и. ф. административен ръководител на Софийска районна прокуратура относно изпълнени препоръки, дадени в сигнал от извършена проверка с рег. № Ж-19-332/11.12.2023 г. по описа на ИВСС. /вх. рег. индекс № ВСС-15338/01.04.2024 г./
 
По дневния ред:

1. ОТНОСНО: Предложение с рег. индекс № ВСС-5176/21.03.2024 г. от изпълняващия функциите Главен прокурор на Република България, за образуване на дисциплинарно производство за налагане на дисциплинарно наказание на Адалберт Живков Кръстев – административен ръководител на Военно-окръжна прокуратура – София.

След разисквания и проведено гласуване с 4 гласа „за“, 

КОМИСИЯ „ДИСЦИПЛИНАРНА ДЕЙНОСТ“ КЪМ ПРОКУРОРСКАТА КОЛЕГИЯ, КОЯТО ИЗПЪЛНЯВА ФУНКЦИИТЕ НА ВИСШ ПРОКУРОРСКИ СЪВЕТ,
Р Е Ш И:

ПРЕДЛАГА на Прокурорската колегия, която, на основание § 23, ал. 2 от ПЗР към ЗИД на КРБ (обн. ДВ, бр. 106/22.12.2023 г.), изпълнява функциите на Висш прокурорски съвет, в съответствие с предложение рег. индекс № ВСС-5176/21.03.2024 г. от и.ф. главен прокурор на Република България, да образува дисциплинарно производство, както и да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1, т. 6 от Закона за съдебната власт на Адалберт Живков Кръстев – административен ръководител на Военно-окръжна прокуратура – София.  
 (В обсъждането и гласуването не участва Евгени Иванов, поради направен самоотвод)

2. ОТНОСНО: Обсъждане на Заповед № РД-04-972/04.12.2023 г. на административния ръководител на Софийска градска прокуратура, с която е наложено дисциплинарно наказание по чл. 308, ал. 1, т. 1 от Закона за съдебната власт - „забележка“, на Иван Валериев Първанов – прокурор в Софийска градска прокуратура, във връзка с предложение за произнасяне на Прокурорската колегия, изпълняваща функциите на Висш прокурорски съвет по чл. 314, ал. 4 ЗСВ.

След разисквания и проведено единодушно  гласуване, 

КОМИСИЯ „ДИСЦИПЛИНАРНА ДЕЙНОСТ“ КЪМ ПРОКУРОРСКАТА КОЛЕГИЯ, КОЯТО ИЗПЪЛНЯВА ФУНКЦИИТЕ НА ВИСШ ПРОКУРОРСКИ СЪВЕТ,
Р Е Ш И:

ПРЕДЛАГА на Прокурорската колегия, която, на основание § 23, ал. 2 от ПЗР към ЗИД на КРБ (обн. ДВ, бр.106 /22.12.2023 г.), изпълнява функциите на Висш прокурорски съвет, на основание чл. 314, ал. 4 ЗСВ, да потвърди наложеното със Заповед № РД-04-972/04.12.2023 г. на административния ръководител на Софийска градска прокуратура дисциплинарно наказание по чл. 308, ал. 1, т. 1 ЗСВ - „забележка“, на Иван Валериев Първанов – прокурор в СГП  и същата, ведно с решението на Прокурорската колегия, да се приложат към кадровото дело на прокурора.
Решението може да се обжалва пред Върховния административен съд в 14-дневен срок от съобщаването му.

	3. ОТНОСНО: Заповед № РД-04-02-1556/22.03.2024 г., с която и.ф. административен ръководител – районен прокурор на Софийска районна прокуратура (СРП), отказва да упражни правомощието си по чл. 327, ал. 1 от Закона за съдебната власт (ЗСВ), а именно да наложи административна мярка - „обръщане на внимание“ на Росица Тошкова Константинова – прокурор в СРП.

След разисквания и проведено гласуване, 

КОМИСИЯ „ДИСЦИПЛИНАРНА ДЕЙНОСТ“ КЪМ ПРОКУРОРСКАТА КОЛЕГИЯ, КОЯТО ИЗПЪЛНЯВА ФУНКЦИИТЕ НА ВИСШ ПРОКУРОРСКИ СЪВЕТ,
Р Е Ш И:

 Приема за сведение писмо с вх. рег. индекс № ВСС-1023/27.03.2024 г., ведно със Заповед № РД-04-02-1556/22.03.2024 г. на и.ф. административен ръководител на Софийска районна прокуратура, с която е отказано налагането на административна мярка - „обръщане на внимание“ по чл. 327, ал. 1 от Закона за съдебната власт, по отношение на Росица Тошкова Константинова – прокурор в СРП, за допуснати от нея нарушения, в качеството ѝ на наблюдаващ прокурор по ДП № 15052/2021 г. по описа на 07 РУ – СДВР, пр. пр. № 8640/2021 г. по описа на СРП.

4. ОТНОСНО: Постъпила информация от административния ръководител – градски прокурор на Софийска градска прокуратура (СГП) относно действията, предприети по изпълнение на препоръки, дадени в Акт от 29.01.2024 г. за резултати от извършена проверка по сигнал, изготвен на основание чл. 54, ал. 1, т. 5 от Закона за съдебната власт (ЗСВ), възложена със Заповед № ЖИ-23-10/23.11.2023 г. на главния инспектор на Инспектората към Висшия съдебен съвет (ИВСС).

След разисквания и проведено гласуване, 

КОМИСИЯ „ДИСЦИПЛИНАРНА ДЕЙНОСТ“ КЪМ ПРОКУРОРСКАТА КОЛЕГИЯ, КОЯТО ИЗПЪЛНЯВА ФУНКЦИИТЕ НА ВИСШ ПРОКУРОРСКИ СЪВЕТ,
Р Е Ш И:

ПРИЕМА за сведение писмо с вх. рег. индекс № ВСС-4126/01.04.2024 г. и писмо с вх. рег. индекс № ПК-4746/04.04.2024 г., с които административният ръководител на Софийска градска прокуратура уведомява Комисията за изпълнението на препоръките, дадени в Акт от 29.01.2024 г. за резултати от извършена проверка по сигнал, изготвен на основание чл. 54, ал. 1, т. 5 от Закона за съдебната власт, възложена със Заповед № ЖИ-23-10/23.11.2023 г. на главния инспектор на Инспектората към Висшия съдебен съвет.

5. ОТНОСНО: Заповед № РД-04-02-1336/21.03.2024 г., с която и.ф. административен ръководител – районен прокурор на Софийска районна прокуратура (СРП), отказва да образува дисциплинарно производство за налагане на дисциплинарно наказание по чл. 308, ал. 1, т. 1 от Закона за съдебната власт (ЗСВ) – „забележка“, на Лилия Ангелова Кариева – прокурор в СРП, както и налагането на административна мярка по чл. 327, ал. 1 ЗСВ – „обръщане на внимание“, на Лилия Ангелова Кариева – прокурор в СРП.

След разисквания и проведено гласуване, 

КОМИСИЯ „ДИСЦИПЛИНАРНА ДЕЙНОСТ“ КЪМ ПРОКУРОРСКАТА КОЛЕГИЯ, КОЯТО ИЗПЪЛНЯВА ФУНКЦИИТЕ НА ВИСШ ПРОКУРОРСКИ СЪВЕТ,
Р Е Ш И:

Приема за сведение писмо с вх. рег. индекс № ВСС-15338/01.04.2024 г., ведно със Заповед № РД-04-02-1336/21.03.2024 г. на и.ф. административен ръководител на Софийска районна прокуратура, с която е отказано образуване на дисциплинарно производство  за налагане на дисциплинарно наказание по чл. 308, ал. 1, т. 1 от Закона за съдебната власт  – „забележка“, на Лилия Ангелова Кариева – прокурор в СРП, както и налагането на административна мярка по чл. 327, ал. 1 от Закона за съдебната власт – „обръщане на внимание“, по отношение на прокурор Кариева.

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ“  КЪМ
ПРОКУРОРСКАТА КОЛЕГИЯ, 
ИЗПЪЛНЯВАЩА ФУНКЦИИТЕ НА 
ВИСШ ПРОКУРОРСКИ СЪВЕТ:     (П)

ЕВГЕНИ ИВАНОВ